चिकित्सा भवन क्षतिग्रस्त, ग्रामीण परेशान
क्षेत्रके मरीजों को चिकित्सा सुविधा उपलब्ध करवाने के लिए भले ही सरकार ने उपस्वास्थ्य केंद्रों को निर्माण करवाया हो लेकिन देखरेख के अभाव में इनकी स्थिति दयनीय हो चुकी है।
जायल तहसील के करीब डेढ़ दर्जन उपस्वास्थ्य केंद्र लंबे समय से क्षतिग्रस्त है लेकिन इस आेर प्रशासन का ध्यान नहीं जा रहा है। जिससे इन भवनों की स्थिति और भी बिगड़ती जा रही है। लोगों ने बताया कि कई बार प्रशासन से मरम्मत की मांग की गई मगर कोई सुनवाई नहीं कर रहा है।
फरड़ोद में संचालित उपस्वास्थ्य केंद्र को प्राथमिक स्वास्थ्य केंद्र में क्रमोन्नत करने के लिए ग्रामीणो ने कई बार प्रशासन से मांग की लेकिन कोई सुनवाई नहीं हुई। सरपंच हनुमानराम फरड़ौदा ने बताया कि गांव में छह हजार की आबादी है तथा आस पास के कई गांव भी जुड़ें हुए है लेकिन जनता को चिकित्सा का लाभ नहीं मिल रहा है।
प्रस्ताव भेजा है, बजट भी स्वीकृत नहीं
^मुझेइस बारे में जानकारी है कि कई उपस्वास्थ्य केंद्र को मरम्मत की जरूरत है। ऐसे केंद्रों की मरम्मत कार्य के लिए प्रस्ताव तैयार कर जयपुर भेजा गया है, मगर अभी तक बजट स्वीकृत नहीं हुआ राजारामशर्मा, ब्लॉक चिकित्सा अधिकारी जायल
hin_Deva hin_Deva hin_Deva hin_Deva hin_Deva hin_Deva